NORAKSTS

|  |  |
| --- | --- |
| 24.04.2025. | Nr.5/6 |

###### PAR PERSONĀLSERVITŪTA NODIBINĀŠANU

**Atklāti balsojot: PAR – 11** (A.Rāviņš, R.Vectirāne, V.Ļevčenoks, M.Buškevics, I.Priževoite, J.Strods, R.Šlegelmilhs, U.Dūmiņš, M.Daģis, S.Stoļarovs, A.Rublis), **PRET – nav**, **ATTURAS – 3** (A.Pagors, G.Kurlovičs, A.Tomašūns),

SIA “Laflora Energy” realizē projektu “Vēja elektrostaciju parks “Laflora”” (turpmāk – projekts). Īstenojot projektu plānots izbūvēt 110 kV elektrokabeli 270m2 platībā atbilstoši SIA “Laflora Energy” izstrādātajam būvprojektam “Vēja elektrostaciju parka “Laflora” 110 kV elektropārvades līnija a/st “Laflora” – “Miezīte”” (BIS lieta Nr.BIS-BL-634834-11871, pasūtījuma identifikācijas Nr.TON-10982 (MCR636)).

Jelgavas valstspilsētas pašvaldībā (turpmāk – pašvaldība) 2025.gada 28 martā saņemts SIA “Laflora Energy” iesniegums par nepieciešamību nodibināt elektroapgādes personālservitūtu minētajā izveidojamajā elektropārvades līnijā.

Atbilstoši 2006.gada 25.jūlija Ministru kabineta noteikumu Nr.603 “Kārtība, kādā aprēķināma un izmaksājama atlīdzība par energoapgādes objekta ierīkošanai vai rekonstrukcijai nepieciešamā zemes īpašuma lietošanas tiesību ierobežošanu” nosacījumiem iesniegumam pievienots līguma projekts, jaunā energoapgādes objekta plāns, norādot aizsargjoslas robežas un no kokiem un krūmiem attīrāmās joslas robežas, piebraucamo ceļu, kā arī būvdarbu laikā izmantojamās zemes robežas ārpus aizsargjoslas, informāciju par būvdarbu raksturu, plānoto būvdarbu sākumu un ilgumu, informāciju par Aizsargjoslu likumā noteiktajiem ierobežojumiem energoapgādes objektu aizsargjoslā, kā arī atlīdzības aprēķinu 383,40 EUR apmērā par zemes īpašuma lietošanas tiesību ierobežošanu.

Saskaņā ar Civillikuma 1130.pantuservitūts ir tāda tiesība uz svešu lietu, ar kuru īpašuma tiesība uz to ir lietošanas ziņā aprobežota kādai noteiktai personai vai noteiktam zemes gabalam par labu. Civillikuma300 1131.pants nosaka, kaservitūts, kas nodibināts par labu noteiktai fiziskai vai juridiskai personai, ir personālservitūts.

Atbilstoši Enerģētikas likuma 19.panta pirmajai daļai jaunu energoapgādes komersantu objektu (izņemot enerģijas ražotāju un tirgotāju objektus) ierīkošanai energoapgādes komersantam ir tiesības izmantot jebkuru zemi par vienreizēju samaksu tās īpašniekam saskaņā ar šā likuma [24.pantu](https://likumi.lv/ta/id/49833#p24).

Minētā likuma 24.panta pirmās daļas 11. punkts nosaka, ka energoapgādes komersants atlīdzina nekustamā īpašuma īpašniekam par zemes lietošanas tiesību ierobežošanu, ja īpašumu izmanto tāda jauna energoapgādes komersanta objekta ierīkošanai, kas nav paredzēts attiecīgā nekustamā īpašuma energoapgādei.

Konkrētajā gadījumā SIA “Laflora Energy” kā energoapgādes komersants ierīkos jaunu energoapgādes komersanta objektu un saskaņā ar SIA “Laflora Energy” iesniegumu un pievienoto līguma par personālservitūta nodibināšanu projektu, SIA “Laflora Energy” apņemas par saviem līdzekļiem uzturēt un kopt ceļa/kabeļa/elektrolīnijas servitūta tiesības izmantošanai paredzēto teritoriju un tai piegulošo teritoriju atbilstoši normatīvo aktu prasībām, kā arī segt visus izdevumus, kas saistīti ar personālservitūta ierakstīšanu zemesgrāmatā.

Pamatojoties uz Pašvaldību likuma 10.panta pirmās daļas 16.punktu un 73.panta ceturto daļu, ievērojot Civillikuma 1130., 1131., 1231. un 1235. pantu un saskaņā ar Enerģētikas likuma 19. panta nosacījumiem,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Piekrist nodibināt personālservitūtu par labu SIA “Laflora Energy” elektropārvades līnijas a/st “”Laflora – Miezīte”” ierīkošanai Jelgavas valstspilsētas piederošajā zemes vienībā ar kadastra numuru 09000310006, saskaņā ar pievienoto shēmu.
2. Pilnvarot Jelgavas valstspilsētas pašvaldības iestādes “Pilsētsaimniecība” vadītāju veikt visas darbības, kas saistītas ar lēmuma 1.punkta izpildi, tai skaitā, parakstīt līgumu (pielikumā) un citus ar to saistītos dokumentus.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2025. gada 24. aprīlī